Luettelo One Piecen tarinoista

One Piece -mangan juonen voi jakaa tällä hetkellä viiteen tarinaan. Yksi tarina sisältää pienempiä osia. Mangassa esiintyy myös pienoistarinoita, jotka usein kertovat mitä Olkihattujen kukistamille vihollisille kuuluu. Animessa on joskus osia joita ei mangassa ole koskaan näytetty. Tällä hetkellä vain kaksi ensimmäistä minitarinaa ovat päässeet animeen.

East Blue -osat
 Kapteeni Morgan osa: Luvut 1-7, jaksot 1-3: Shanksin innoittamana Luffy on aloittanut seikkailunsa tullakseen merirosvokuninkaaksi. Hän tapaa pojan nimeltä Cobby ja saapuu pojan kanssa kaupunkiin, jota hallitsee korruptoitunut Merivoimien kapteeni Morgan. Siellä he tutustuvat Roronoa Zoroon joka on vangittu.
 Buggy-klovnin osa: Luvut 8-21, jaksot 4-8: Luffy ja Zoro, josta tuli hänen ensimmäinen miehistön jäsen, saapuvat kaupunkiin jota kiusaa Buggy-klovni. Siellä he tapaavat myös Namin.
 Kapteeni Kuron osa: Luvut 22-41, jaksot 9-18: Saatuaan navigaattorin mukaansa (joka sanoo ettei ole heidän "jäsenensä"), he saapuvat kylään, josta he etsivät isompaa laivaa. He tapaavat valehtelevan pojan nimeltä Usopp, jonka isä on yksi Shanksin miehistöstä. Myöhemmin saarella valehtelijan rohkeus joutuu koetukselle, sillä kylä joutuu merirosvohyökkäyksen kohteeksi.
 Baratie osa: Luvut 42-68, jaksot 19-30: Usopp liittyy Olkihattuihin tarkka-ampujaksi ja kylästä he saivat mukaansa myös laivan, Going Merryn. Olkihatut saapuvat kelluvalle ravintolalle, Baratielle etsimään kokkia miehistöön. Etsintöjen aikana paikalle kuitenkin saapuu Don Krieg, joka on juuri palannut Grand Linelta ja haluaa Baratien avulla päästä takaisin.
 Arlong osa: Luvut 69-95, jaksot 31-45: Olkihatut saivat etsimänsä kokin, Sanjin. Heidän navigaattorinsa Nami kuitenkin varasti laivan ja Olkihatut lähtevät hänen peräänsä. He saapuvat saarelle jota johtaa merenmies Arlong. Nami paljastuu Arlongin merirosvoksi ja hän oli liittynyt Olkihattuihin vain saadakseen kultaa. Mutta miksi?
 Buggyn sivuosa: (Vain animessa), jaksot 46 & 47: Nami liittyy lopulta Olkihattupiraatteihin. Sillä aikaa heidän aikaisempi vihollisensa Buggy etsii ruumiinosiaan ja tapaa Alwildan. Yhdessä he aikovat tuhota Luffyn. 4KIDS versiossa tämä on leikattu pois.
 Loguetown osa: Luvut 96-100, jaksot 48-53: Olkihatut matkaavat viimeiseen kaupunkiin ennen Grand Linea. 20 vuotta sitten Loguetownissa mestattiin merirosvokuningas Gold Roger. Kaupungilla he eivät kuitenkaan jää rauhaan vaan tapaavat eversti Smokerin ja vanhoja vihollisia.
 Warship Island osa: (Vain animessa), jaksot 54-61: Lähdettyään kohti Grand Linea Olkihatut tapaavat tytön nimeltä Apis. Apis näyttää heille tuhatvuotisen lohikäärmeen, jonka hän haluaisi auttaa kotisaarelleen, joka tunnetaan Warship-saarena. Valitettavasti lohikäärmeestä on kiinnostunut eräät toisetkin...4KIDS versiossa tämä on leikattu pois.

Baroque Works osat
 Laboon osa: Luvut 101-105, jaksot 62 & 63: Olkihatut onnistuvat pääsemään Grand Linelle, mutta he tapaavat Laboon valaan joka nielee heidän laivansa ja samalla koko miehistön. Tämä osa on leikattu 4KIDS versiosta.
 Whiskey Peak osa: Luvut 106-114, jaksot 64-67: Olkihattujen matkassa olleet salaperäiset Mr.9 ja Miss Wednesday jäävät kyydistä juuri ennen Whiskey Peakiä. Siellä Olkihatut saavat juhlallisen vastaanoton ja pormestari järjestää juhlat. Erittäin juhlallinen vastaanotto kuitenkin tuntuu epäilyttävältä...
 Cobby/Helmeppo sivuosa: (Vain animessa), jaksot 68 & 69: Päästyään Whiskey Peakistä he pelastivat Miss Wednesdayn aka prinsessa Vivin, jonka Baroque Works-rikollisjärjestö yritti surmata. Olkihattujen uusi tavoite on saada prinsessa Alabastaan ja pysäyttää rikollisjärjestön johtaja Mr.0. Samaan aikaan East Bluessa, Cobby ja Helmeppo pääsivät lippuamiraali Garpin mukana Merivoimien päämajaan sotilasharjoituksiin. Tämä osa on leikattu 4KIDS versiosta.
 Little Garden osa: Luvut 115-129, jaksot 70-77: Olkihatut saapuvat Little Gardeniin, suurelle saarelle jossa asustaa dinosauruksia ja petoeläimiä. Saarella asustavat myös 100 vuotta taistelleet kaksi jättiläistä. Saarella on kuitenkin myös Baroque Worksin neljä korkea-arvoista agenttia pilaamassa päivää.
 Drum-saari osa: Luvut 130-153, jaksot 78-91: Nami sairastuu vakavaan tautiin ja Olkihattujen täytyy etsiä lääkäriä. He saapuvat Drumin-saarelle, ja saavat tietää, että Drumin-saarta ennen tavattu merirosvo Wapol oli heidän entinen kuningas joka oli häätänyt ja pakkotyöllistänyt kaikki lääkärit, yhtä lukuun ottamatta. Tri.Kureha asustaa rumpukalliolla sijaitsevassa Wapolin entisessä linnassa. Tri.Kurehan luokse saavuttuaan he tapaavat myös poron nimeltä Tony Tony Chopper joka opiskelee lääketiedettä. Samoihin aikoihin saarelle kuitenkin palaa pelätty kuningas, Wapol.
 Alabasta osa: Luvut 154-216, jaksot 92-130: Olkihatut lähtivät Drum-saarelta saatuaan Namin terveeksi ja Tri.Kurehan assistentin, Chopperin miehistöönsä. Lopulta Olkihatut saapuvat Alabastaan ja he saapuvat hetken päästä alkavan sodan keskelle. Heillä ei ole paljoa aikaa pysäyttää tulevaa sotaa. Sir Crocodile aka Mr.0 ei kuitenkaan katso asiaa hyvällä vaan käyttää kaikki keinot estääkseen heitä. Olkihatuilla on nyt vastassaan joukko voimakkaita agentteja joita johtaa kaapparilordi, sekä armeija joka heidän täytyy saada pysäytettyä.

Skypiea osat
 Alabastan jälkiosat: (Vain animessa), jaksot 131-135: Kyyneliä virtaavien prinsessa Vivin hyvästelemisen jälkeen Olkihattuihin liittyy Baroque Worksin varajohtaja, Miss All Sunday aka Nico Robin. Olkihatut lepäävät raskaan sodanpysäytyksen jälkeen. Vain yhtä jaksoa tästä osasta 4KIDS-versiossa ei ole leikattu.
 Goat-saari osat: (Vain animessa), jaksot 136-138: Paettuaan monilta Merivoimien aluksilta Olkihatut saapuvat saarelle jossa he tapavat vanhuksen nimeltä Zenny. Chopper saa selville, että vanhuksella on huono sydän ja Zennyllä ei mahdollisesti olisi kuin kolme päivää aikaa elää. Luffy haluaa tehdä Zennyn viimeisistä päivistä elämänsä parhaat. Tämä osa on leikattu 4KIDS versiossa.
 Sateenkaarisumu osat: (Vain animessa), jaksot 139-143: Ruluka-saarelle tultua Olkihatut joutuvat heti riitoihin kylän pormestarin kanssa. Robin, Usopp ja Luffy kohtaavat professori Henzon, joka tekee tutkimuksia sateenkaarisumua koskien. Luffy, Nico Robin, Zoro ja Usopp mukanaan Henzo matkaavat puolivahingossa sateenkaarisumuun ja katoavat. He jäävät ansaan sateenkaarisumun sisälle jossa he tapaavat Henzon ystäviä menneisyydestä. Tähän osaan ovat 4KIDS dubbaajat jääneet.
 Jaya osat: Luvut 217-236, jaksot 144-152: Kun taivaalta putoaa kaljuuna ja lokitikku alkaa osoittaa taivasta, he matkaavat Jaya-kaupunkiin kysymään taivassaaresta tietoa. He joutuvat merirosvo Bellamyn pilkkaamiksi joka ei usko unelmiin ja Olkihatut löytävät Monteblanc Cricketin joka tuntuu tietävän saaresta...
 Taivassaari osat: Luvut 237-308, jaksot 153-195: Kuljettuaan Knock-Up Streamin avulla "valkomerelle", taivasmerelle, he jatkavat matkaansa "valkovalkomerelle" jossa he tapaavat joukon enkeleitä. Enkelit ovat sodassa Upper Yard nimisellä saarella asuvien heimolaisten kanssa. Samalla julmalla jumala Enerillä on järkyttäviä suunnitelmia mielessään.
 G8 osat: (Vain animessa), jaksot 196-206: Pitkän taiston jälkeen taivassaarella Olkihatut putoavat takaisin siniselle merelle. Heillä oli huono onni ja he laskeutuivat Merivoimien tukikohtaan.

CP9 osat
 Davy Back Fight osa: Luvut 303-321, jaksot 207-219: Paettuaan Merivoimien tukikohdasta Olkihatut saapuvat Long Ring Long Landiin ja tapaavat Foxyn, merirosvon joka haastaa Olkihatut Davy Back Fight -kisaan, jossa hävinnyt joukkue menettää miehistönsä jäsenen voittajalle.
 Unelmat merellä osa: (Vain animessa), jaksot 220-226: Eräänä yönä varjo tulee ja varastaa Olkihattujen muistot. Ainoa joka muistaa kaiken selvästi on Nico Robin. Kaikkien saatuaan muistinsa takaisin he lähtevät etsimään laivapuuseppää miehistöönsä.
 Water 7 osa: Luvut 322-374, jaksot 227-263: Etsiessään laivapuuseppää, Olkihatut saapuvat Water 7 nimiseen vesikaupunkiin. Myöhemmin Olkihatuille selviää, että kaksi heistä aikoo erota miehistöstä. Tämän lisäksi joku lavasti heidät Galley-La kompanjan ja kaupungin pormestarin Iceburgin murhayritykseen.
 Enies Lobby osa: Luvut 375-430, jaksot 264-(kesken): Olkihatut, Galley-La kompanja ja Franky Family lyöttäytyvät yhteen pormestarin murhayrityksen lavastaneita, ja Nico Robinin sekä Frankyn kaapanneita CP9 agentteja vastaan. Tämän tehdäkseen Olkihattujen ja muiden on pakko hyökätä Enies Lobbyyn, CP9:n päämajaan joka sytyttäisi sodan Olkihattujen ja Maailman hallituksen välillä.
 Enies Lobbyn jälkeen osa: Luvut 431-441: Olkihatut onnistuvat ja palaavat Water 7:ään. Jo aiemmin kuolemaan tuomittu Going Merry poltettiin ja Olkihatut pitivät hieman taukoa seikkailemiselta. Luffyn menneisyyteen syvennytään tarkemmin ja samaan aikaan Banaro-saarella Luffyn veli Ace löytää vihdoinkin Mustaparran. Olkihattuihin lopullisesti liittynyt Franky rakensi Olkihatuille uuden laivan, Thousand Sunnyn.

Florian kolmio osat
 Thriller Bark osat: Luvut 442-456: Olkihatut purjehtivat Florian kolmioon, joka tunnetaan Pirun merenä. He tapavat elävän luurangon Brookin joka johdattaa heidät kummituksia ja zombeja täynnä olevalle saari/merirosvolaiva Thriller Barkiin, jossa hullu tiedemies ja kaapparilordi apureineen punovat juoniaan.

Luettelo minitarinoista
One Piece-mangassa on ilmestynyt useita minitarinoita. Vain kaksi ensimmäistä minitarinaa mangasta ovat päässeet tällä hetkellä animeen: Buggyn miniseikkailu ja Cobbyn ja Helmeppon sotapäiväkirja. Minitarinat ovat mangassa aina uuden luvun aloittamisen yhteydessä. Joskus Eiichiro Oda on piirtänyt uuden minitarinaosan tilalle jonkun One Piece aiheisen kuvan. Näissä minitarinoissa Eiichiro Oda antaa usein Olkihatuille hävinneille vihollisille oman tarinansa, mutta muutama poikkeus kertoo Luffyn tuttavista. Yhdessä minitarinassa on n.20-40 osaa. 

 Buggyn miniseikkailut: Luvut 35-75 (28 osaa + 2 osaa, jotka kertovat Richien kapteenina olosta)
 Buggy on joutunut erilleen miehistöstään Luffyn singautettua hänet eräälle saarelle. Samaan aikaan Buggyn miehistö etsii itselleen uutta kapteenia. Buggy tapaa etsintöjen aikana merirosvon, joka on muuttanut olomuotoaan Luffyn viimetapaamisesta...
 Cobbyn ja Helmeppon sotapäiväkirja: Luvut 83-119 (30 osaa)
 Cobby ja Helmeppo ovat päätyneet kuuraajiksi Merivoimiin. Helmeppon isä, Morgan, karkaa ja Cobbyn ja Helmeppon rohkeus tekee vaikutuksen lippuamiraali Garpiin.
 Djangon tanssitaivas: Luvut 126-172 (37 osaa)
 Django jäi miehistönsä kyydistä, joka myöhemmin johtaa kohtalokkaaseen kohtaamiseen Fullbodyn kanssa.
 Mustin merenpohjakävely: Luvut 182-228 (40 osaa)
 Musti pakenee vankilasta ja vaeltelee merellä tavaten uusia tuttavuuksia. Hän ihastuu Octopiaan ja aikoo kosiskella häntä.
 Wapolin napostelut: Luvut 236-262 (23 osaa)
 Peltipaita Wapol lennätettiin pois Drumin-saarelta. Wapolille selviää, että hänen pirunmarjavoimistaan on hyötyä CEO leluyhtiölle.
 Acen suuri Mustaparran metsästys: Luvut 272-305 (29 osaa)
 Portgas D. Ace etsii Mustapartaa kapteeninsa Valkoparran puolesta. Taivaltaessaan hän päätyy Merivoimien tukikohta G2:een ja löytää tietoa Mustaparrasta. Samalla Ace auttaa juuri ystäväksi tullutta Muudaa löytämään vanhempansa.
 Gedatsun vahinko-elämä sinimerellä: Luvut 314-348 (32 osaa)
 Hävittyään Chopperille taivassaarella Gedatsu putoaa alas Skypieasta. Gedatsu päätyy Goron, Coozan isoisän apulaiseksi etsimään kuumaa lähdettä.
 Miss Golden Weekin operaatio:"Baroque Worksin luo": Luvut 359-413 (42 osaa)
 Miss Golden Week, Mr. 5 ja Miss Valentine lähtevät Little Gardenista etsimään Baroque Worksia. Kolmikko päätyy saarelle jonne Hina on mennyt tauolle Baroque Worksin pidättämisen jälkeen. Hina havaitsee Miss Valentinen ja aikoo pidättää hänetkin. Miss Golden Week ja kumppanit onnistuvat pelastamaan osan Baroque Worksista ja loput joutuvat Impel Downiin.
 Missä he nyt ovat? Luvut 424-427 (3 osaa)
 Kertoo mitä Skypiean väki puuhaa.
 Enerin suuret kuusuunnitelmat: 
 Ener päätyy vihdoinkin kuuhun (jota hän pitää loputtomana vearthina) lentävällä arkillaan, Maximilla. Hän ei olekaan ainoa kuussa oleva vaan tapaa sekä eläviä, että mekaanisia hahmoja.

One Piece
Luettelot sarjakuvista